ກຸ່ມພັນທະມິດນາໂຕ້ ຈະສົ່ງທະຫານຕື່ມອີກ 7 ພັນຄົນ ໄປຍັງ ອັຟການິສຖານ
ຂ່າວສຳຄັນອື່ນໆ: ຜູ້ນຳທະຫານກີເນັຽ ໄດ້ຮັບບາດເຈັບ ໃນການໂຈມຕີ; ມືປືນກຸ່ມນຶ່ງ ໂຈມຕີວັດສາສນາອິສລາມ ທີ່ນະຄອນຣາວັນປິນດີ ໃນປາກິສຖານ ເຮັດໃຫ້ມີ ຜູ
ອົງການນາໂຕ້ ກ່າວວ່າ ມີບໍ່ຕ່ຳກວ່າ 25 ປະເທດຈະສົ່ງທະຫານ ປະມານ 7 ພັນຄົນໄປຍັງອັຟການິສຖານໃນປີ ໜ້າ ເລຂາທິການໃຫຍ່ ຂອງອົງການນາໂຕ້ ທ່ານ ANDERS FOGHRASMUSSEN ໄດ້ປະກາດ ກ່ຽວກັບເຣື່ອງດັ່ງກ່າວ ໃນວັນສຸກ ມື້ນີ້ ຫລັງຈາກໄດ້ພົບປະກັບຣັຖມຸນຕຣີການ ຕ່າງປະເທດສະຫະຣັດ ທ່ານນາງ HILLARY CLINTON ໃນມື້ທີ 2ຂອງການປະຊຸມ ຣັຖ ມຸນຕຣີ ການຕ່າງປະເທດ ຂອງອົງການນາໂຕ້ ທີ່ນະຄອນ BRUSSELSປະເທດແບລຢ້ຽມ ທ່ານກ່າວວ່າ ກຳລັງທະຫານ ເພີ້ມຕື່ມທີ່ວ່ານີ້ຈະມີຜົນຢ່າງສຳຄັນ ຕໍ່ພາກພື້ນດິນ ທ່ານນາງ CLINTON ໄດ້ພົບປະກັບຣັຖມຸນຕຣີການຕ່າງ ປະເທດ ແລະເລຂາທິການໃຫຍ່ ຂອງອົງການ ນາໂຕ້ ເພື່ອລາຍງານ ໃຫ້ພວກທ່ານຊາບກ່ຽວກັບຍຸທສາດໃໝ່ ໃນການເຮັດສົງຄາມໃນ ອັຟການິສຖານ ຂອງປະທານາທິບໍດີ BARACKOBAMA ປະທານາທິບໍດີ ສະຫະຣັດ ໃຫ້ຄຳໝັ້ນສັນຍາ ໃນຕົ້ນອາທິດນີ້ວ່າຈະສົ່ງທະຫານ ອະເມຣິກັນ ຕື່ມອີກ 30 ພັນຄົນໄປ ຍັງອັຟການິສຖານ ກຳລັງທະຫານອະເມຣິກັນ 30 ພັນຄົນ ທີ່ສົ່ງໄປເພີ້ມຕື່ມນີ້ ຈະເຮັດ ໃຫ້ຈຳນວນ ທະຫານສະຫະຣັດໃນອັຟການິສຖານ ເພີ້ມຂຶ້ນເປັນປະມານ 100 ພັນຄົນ ໃນວັນສຸກມື້ນີ້ GUINEA ໄດ້ເພີ້ມການ ຮັກສາຄວາມປອດພັຍ ນຶ່ງມື້ຫຼັງຈາກຜູ້ນຳທາງ ທະຫານ ຂອງປະເທດດັ່ງກ່າວໄດ້ຮັບບາດເຈັບ ໃນການໂຈມຕີ ໂດຍທະຫານຂອງຜູ້ກ່ຽວ ເຈົ້າ ໜ້າທີ່ສິດທິມະນຸດໃນເຂດທ້ອງຖິ່ນ ກ່າວວ່າ ຮ້ອຍເອກ MOUSSA DADIS CAMARA ຜູ້ນຳທາງດ້ານທະຫານ ຂອງGUINEA ໄດ້ ຖືກຍິງ ໃນການຜິດຖຽງກັນ ກັບນາຍທະຫານ ຜູ້ຊ່ອຍຂອງທ່ານ ຄືຮ້ອຍຕຣີABOUBACAR SIDIKI DIAKITE ຊຶ່ງຮູ້ກັນ ໃນອີກຊື່ນຶ່ງວ່າ TOUMBA ນັ້ນ ເຂົາເຈົ້າເວົ້າວ່າ ຮ້ອຍຕຣີ TOUMBA ໄດ້ປ່ອຍ ສະມາຊິກຄົນນຶ່ງຂອງໜ່ວຍອາຣັກຂາປະທານາທິບໍດີ ທີ່ໄດ້ຖືກຈັບ ພ້ອມກັບອີກ 9 ຄົນ ໃນບົດບາດ ການສັງຫານໝູ່ພວກເດີນຂະບວນຝ່າຍຄ້ານ ເມື່ອ 2 ເດືອນກ່ອນ ເວລາຮ້ອຍເອກ CAMARA ເດີນທາງໄປຄ້າຍຂອງຮ້ອຍຕຣີ TOUMBA ເພື່ອສືບສວນ ກ່ຽວກັບເຣື່ອງນີ້ ຜູ້ກ່ຽວກໍໄດ້ຖືກຍິງ ແຫລ່ງຂ່າວຫລາຍກະແສແຈ້ງໃຫ້ຊາບ ຕື່ມວ່າ ຄະນະຜູ້ນຳທາງທະຫານ ຂອງ GUINEAໄດ້ຮ້ອງຂໍໃຫ້ SENEGAL ສົ່ງເຮືອບິນ ແພດ ໄປຮັບເອົາ ຮ້ອຍເອກ MOUSSAແຕ່ຣັຖມຸນຕຣີ ກະຊວງສື່ສານ ຄົມມະນາຄົມ ທ່ານ IDRISSA CHERIF ໄດ້ປະຕິເສດກ່ຽວກັບເຣື່ອງນີ້ ໂດຍເວົ້າວ່າ ສຸຂພາບຂອງ ປະທານາທິບໍດີ GUINEAບໍ່ໄດ້ເປັນເຣື່ອງ ທີ່ພາໃຫ້ມີຄວາມ ວິຕົກກັງວົນ ມືປືນຈຸນຶ່ງໄດ້ໂຈມຕີວັດສາສນາ ອິສລາມໃກ້ໆກັບ ກອງບັນຊາການໃຫຍ່ຂອງ ກອງທັບ ປາກິສຖານ ທີ່ນະຄອນຣາວັນປິນດີເຮັດໃຫ້ມີຜູ້ເສັຽຊີວິດ ຢ່າງນ້ອຍ 35 ຄົນ ຕຳ ຣວດເວົ້າວ່າ ພວກໂຈມຕີສະລະຊີບໄດ້ແກວ່ງ ຣະເບີດມື ແລະຣະດົມຍິງໃສ່ ກ່ອນຈະບີບຄະ ນວນຣະເບີດ ໃຫ້ແຕກຂຶ້ນທີ່ວັດສາສນາອິສ ລາມແຫ່ງນຶ່ງ ບໍ່ດົນຫລັງຈາກ ພິທີສວດມົນພາ ວະນາ ໃນຕອນເຊົ້າຂອງວັນສຸກມື້ນີ້ ເລີ້ມຂຶ້ນ ເຈົ້າໜ້າທີ່ ຮັກສາຄວາມປອດພັຍ ໄດ້ປິດລ້ອມບໍຣິເວນທີ່ເກີດເຫດ ຂະນະທີ່ຣົດໂຮງໝໍ ຂົນເອົາພວກເຄາະຮ້າຍ ໄປຍັງໂຮງພະຍາບານ ນີ້ແມ່ນເຫດການລ່າສຸດໃນການໂຈມຕີ ທີ່ມີມາເປັນລຳດັບ ຢູ່ໃນປາກິສຖານນັບແຕ່ຣັຖບານ ໄດ້ເປີດສາກ ບຸກໂຈມຕີກວາດລ້າງ ພວກກໍ່ການຮ້າຍ AL-QAIDAແລະພວກຫົວຮຸນແຮງ ທາລີບານ ໃນພາກຕາເວັນຕົກສຽງເໜືອ ຂອງປາກິສຖານໃກ້ໆບໍຣິເວນຊາຍແດນ ທີ່ຕິດກັບ ອັຟການິສຖານນັ້ນ ໃນມື້ວານນີ້ ຣະເບີດລູກນຶ່ງໄດ້ແຕກຂຶ້ນ ທີີ່ດ່ານກວດຂອງຕຳຣວດ ທີ່ເມືອງ PESHAWAR ທາງພາກຕາເວັນຕົກສຽງເໜືອຂອງປາກິສຖານ ເຮັດໃຫ້ຕຳຣວດ ຢ່າງນ້ອຍ 2 ຄົນ ໄດ້ຮັບບາດເຈັບ ສານສູງສຸດຂອງມຽນມາ ໄດ້ຕົກລົງ ທີ່ຈະຮັບຟັງການຂໍອຸທອນຂອງທ່ານນາງອອງ ຊານຊູຈີ ຜູ້ນຳພັກຝ່າຍຄ້ານ ຂອງມຽນມາ ກ່ຽວ ກັບການຕັດສິນໂທດຕໍ່ທ່ານນາງວ່າ ໄດ້ລະເມີດ ເງື່ອນໄຂໃນການກັກບໍຣິເວນນັ້ນ ໃນແຈ້ງການ ສະບັບນຶ່ງ ທີ່ນຳອອກເຜີຍແຜ່ ໃນວັນສຸກ ມື້ນີ້ ສານສູງສຸດ ຂອງມຽນມາກ່າວວ່າ ຕົນຈະຮັບ ຟັງການຂໍອຸທອນ ຂອງທ່ານນາງອອງຊານຊູຈີ ຜູ້ທີ່ເຄີຍໄດ້ຮັບລາງວັນໂນແບລ ຂແນງສັນຕິ ພາບ ໃນວັນທີ 21 ທັນວາ ຈະມານີ້ ທ່ານ ນາງອອງຊານຊູຈີໄດ້ຖືກພົບເຫັນວ່າ ມີຄວາມ ຜິດໃນເດືອນສິງຫາ ຜ່ານມາຍ້ອນໄດ້ໃຫ້ບ່ອນພັກພາອາສັຍ ແກ່ຜູ້ຊາຍ ຊາວອະເມຣິກັນຄົນ ນຶ່ງ ທີ່ໄດ້ລອຍນ້ຳແບບບໍ່ມີການເຊື້ອເຊີນ ໄປຍັງເຮືອນຂອງທ່ານນາງ ທີ່ຕັ້ງຢູ່ແຄມບຶງໃນນະຄອນຢ່າງກຸ້ງ ເມື່ອເດືອນ ພຶສະພາແລ້ວ ທ່ານນາງ ໄດ້ຖືກຕັດສິນໂທດໃຫ້ຖືກກັກບໍຣິເວນຕື່ມອີກ 1 ປີເຄິ່ງ ການໄດ້ຮັບໂທດ ເພີ້ມຕື່ມທີ່ວ່ານີ້ຈະປ້ອງກັນບໍ່ໃຫ້ທ່ານນາງ ເຂົ້າຮ່ວມໃນການເລືອກຕັ້ງ ປີໜ້າໄດ້ ທ່ານນາງອອງຊານຊູຈີ ໄດ້ຖືກຄຸມຂັງ ບໍ່ໃນຮູບໃດກໍໃນຮູບນຶ່ງ ເປັນເວລາ 14 ປີໃນໄລຍະ 20 ປີ ຜ່ານມານີ້ ກຸ່ມຫົວຮຸນແຮງມຸສລິມ AL-SHA BAB ໃນໂຊມາເລັຽ ໄດ້ປະຕິເສດວ່າຕົນບໍ່ມີ ສ່ວນພົວພັນໃດໆ ກັບການໂຈມຕີສະລະຊີບ ທີ່ ນະຄອນຫລວງ MOGADISHUໃນວັນພະຫັດ ວານນີ້ ທີ່ເຮັດໃຫ້ ມີຜູ້້ເສັຽຊີວິດ ຢ່າງນ້ອຍ 22 ຄົນຮວມທັງຣັຖມຸນຕຣີ ໃນຄະນະຣັຖບານ ໂຊ ມາເລັຽ 3 ທ່ານ ໂຄສົກຂອງກຸ່ມ AL-SHA BABໄດ້ຖິ້ມໂທດໃສ່ ຣັຖບານໃນໄລຍະຂ້າມ ຜ່ານ ຂອງໂຊມາເລັຽແທນ ໂດຍເວົ້າວ່າຜູ້ກ່ຽວເຊື່ອວ່າ ການໂຈມຕີຮ້າຍແຮງ ໃນເທື່ອນີ້ ແມ່ນພົວພັນກັບການຜິດຂ້ອງຕ້ອງຖຽງ ໃນວົງ ການຣັຖບານ ໂຊມາເລັຽ ເຈົ້າໜ້າທີ່ ໂຊມາເລັຽໄດ້ກ່າວຫາ ພວກກະບົດກຸ່ມນີ້ວ່າ ພົວພັນໃນ ການໂຈມຕີສະລະຊີບ ໃນລະຫວ່າງພິທີມອບປຣິນຍາບັດ ໃຫ້ພວກນັກສຶກສາ ມະຫາວິທຍາລັຍ ທີ່ຮຽນຈົບ ຢູ່ທີ່ໂຮງແຮງ SHAMOໃນມື້ວານນີ້ ຜູ້ໂຈມຕີ ໄດ້ປອມໂຕ ເປັນແມ່ຍິງ ທີ່ໃສ່ຊຸດຍາວ ແບບແມ່ຍິງອາຣັບ ຫ້ອງມອບໃບ ປຣິນຍາບັດ ແມ່ນເຕັມໄປ ດ້ວຍ ພວກນັກສຶກສາແພດສາດ ຈາກມະຫາວິທຍາລັຍBANADIR ທີ່ຕຽມຮັບປຣິນຍາ ຕລອດທັງສະມາຊິກ ໃນຄອບຄົວ ແລະເຈົ້າໜ້າທີ່ທາງການ ກະຊວງການຕ່າງປະ ເທດຣັດເຊັຽ ກ່າວວ່າ ຣັດເຊັຽ ແລະສະຫະຣັດ ໃກ້ຈະບັນລຸການຕົກລົງ ເພື່ອໃຊ້ແທນສົນທິສັນ ຍາ ວ່າດ້ວຍອາວຸດນິວເຄລັຽ ທີ່ກຳລັງ ຈະໝົດ ອາຍຸລົງນັ້ນ ກະຊວງການຕ່າງປະເທດຣັດເຊັຽ ກ່າວໃນຖແລງຂ່າວ ສະບັບນຶ່ງ ທີ່ນຳອອກແຜ່ໃນວັນສຸກມື້ນີ້ວ່າ ການດຳເນີນງານຢ່າງຂຸ້ນຂ້ຽວ ເພື່ອກະກຽມໃນພິທີລົງນາມໄດ້ສິ້ນສຸດລົງແລ້ວ ຄະນະເຈຣະຈາ ຂອງສະຫະຣັດ ແລະຣັດເຊັຽ ທີ່ນະຄອນເຈນີວາໄດ້ດຳເນີນງານ ກ່ຽວກັບຂໍ້ ຕົກລົງນິວເຄລັຽ ເພື່ອໃຊ້ແທນ ສົນທິສັນຍາຫລຸດຜ່ອນ ອາວຸດຍຸທສາດ ສະບັບປີ 1991 ທີ່ເອີ້ນຫຍໍ້ວ່າ START ຊຶ່ງຈະໝົດອາຍຸໃນ ວັນເສົານີ້ ສົນທິສັນຍາ ສະບັບໃໝ່ ຈະມີການ ຕັດຈຳນວນອາວຸດນິວເຄລັຽທີ່ເກັບສະສົມ ຂອງສະຫະຣັດ ແລະຣັດເຊັຽ ລົງເພີ້ມຕື່ມ ພ້ອມທັງຣະບົບ ທີ່ຈຳເປັນໃນຍິງ ອາວຸດເຫລົ່ານີ້ ປະທານາທິບໍດີ ສະຫະຣັດ ທ່ານ BARACK OBAMAແລະປະທານາທິບໍດີ ຣັດເຊັຽ ທ່ານ DMITRI MEDVEDEV ໄດ້ຕົກລົງ ໃນການພົບປະສຸດຍອດທີ່ກຸງມົສກູ ໃນເດືອນກໍຣະກົດ ຜ່ານມານີ້ວ່າ ຈະຫລຸດຈຳນວນ ຫົວຣະເບີດນິວເຄລັຽຈາກຣະດັບ ປັດຈຸບັນ ລົງສູ່ຣະດັບ ລະຫວ່າງ 1500 ຫາ 1675 ຫົວ ພາຍໃນກຳນົດເວລາ 7ປີ ອັນເປັນສ່ວນນຶ່ງ ຂອງສົນທິສັນຍາ ສະບັບໃໝ່ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ